Pertti Eerola

Pertti Olavi Eerola (s. 31. tammikuuta 1950 Orivesi) on suomalainen urkuri, pianisti ja kapellimestari.Suomen kirkkomuusikot – Finlands kyrkomusiker 2000. Suomen Kanttori-urkuriliitto ry., 2000

 Perhe 
Eerola syntyi opettaja Mikko ja Liisa (s. Laukkanen) Eerolan perheeseen. 

Hän avioitui sopraano Aulikki Antolan kanssa. Eeroloiden perheeseen syntyi kolme lasta. Tytär Talvikki Eerola on näyttelijä, tanssija ja muusikko.

 Opinnot 
Eerolan musiikkiopinnot alkoivat hänen ollessaan seitsemänvuotias pianonsoiton parissa ja urkujensoiton kymmenvuotiaana. Opinnot jatkuivat Sibelius-Akatemiassa. Eerolan opettajina toimivat professorit Tauno Äikää ja Tapani Valsta. Kanttori-urkuriksi Eerola valmistui vuonna 1971. Urkudiplomin hän suoritti Äikään johdolla 1973 ja pianodiplomin Valstan johdolla 1978, molemmat diplomit erinomaisin arvosanoin. Suomen Kulttuurirahaston ja Wihurin apurahojen turvin Eerola jatkoi opintojaan Wienin Musiikkiakatemiassa (Hochschule für Musik und darstellende Kunst) 1975–1976 professorien Dieter Weberin, Noel Floresin ja Erik Werban johdolla. Edelleen hän on täydentänyt urku- ja piano-opintojaan György Sebőkin, Barbara Hesse-Bukowskan, Ernő Szegedin ja Guy Bovetin johdolla. Lied-pianismia hän opiskeli Irwin Gagen ja Erik Werban johdolla.Pertti Eerolan ansioluettelo (CV)

 Työ 
Eerola toimi Helsingin Paavalinkirkon urkurina 1971–1973, Töölön kirkon urkurina 1973–1982 sekä Johanneksenkirkon urkurina 1982–2014. Hän kuuluu Johanneksenkirkon urkureina toimineiden nimekkäiden Oskar Merikannon, Armas Maasalon ja Tauno Äikään urkuriketjuun. Eerola siirtyi eläkkeelle 2014. Hän toimi Savonlinnan Oopperajuhlien korrepetiittorina 1975–1985, Sibelius-Akatemian opettajana 1984–2013 sekä Nilsiän Bach-viikon taiteellisena johtajana 1991–1992. Hän on toiminut pianistina useissa laulukilpailuissa 1974–1984. Urkuensikonsertin Eerola antoi 1973 ja pianoensikonsertin 1978.Kuka kukin on = Who's who in Finland: henkilötietoja nykypolven suomalaisista 2015. Otava 2014 

Eerola on toiminut pianistina ja urkurina muun muassa Helsingin kaupunginorkesterin, Radion sinfoniaorkesterin, Ylioppilaskunnan Laulajien, Akateemisen Laulun, Suomen Laulun ja Viipurin Lauluveikkojen konserteissa. Savonlinnan Oopperajuhlien korrepetiittorina Eerola on toiminut muun muassa Joonas Kokkosen oopperassa Viimeiset kiusaukset sekä Mozartin oopperassa Taikahuilu sekä virallisena pianistina Lappeenrannan laulukilpailuissa ja Timo Mustakallio -laulukilpailussa. 

Eerolan vakituisia kamarimuusikkokumppaneita ovat olleet muun muassa Martti Talvela, Jouko Heikkilä, Aulikki Eerola, Jorma Hynninen ja Jaakko Ryhänen.

 Johanneksen Kamariorkesteri ja Kamarikuoro 
Opiskellessaan Wienissä Eerola haaveili suurten musiikkiteosten esittämisestä. Haave toteutui, kun Eerola perusti Johanneksen Kamariorkesterin ja Kamarikuoron 1982. Hän toimi näiden taiteellisena johtajana ja kapellimestarina vuoteen 2013.

Johanneksen Kamarikuoro on koostuu 40 kokeneesta laulajasta, joilla useimmilla on eri alojen muusikon koulutus.Johanneksen Kamarikuorosta ja Kamariorkesterista kertova historiakooste

Kamariorkesterissa on pääkaupunkiseudun ammattiorkestereiden soittajia, Sibelius-Akatemian opettajia ja opiskelijoita, taiteilijoita ja pedagogeja. Vahvuus teoksesta riippuen 35–75  soittajaa. Konserttimestareina ovat toimineet viulutaiteilija Jouko Heikkilä orkesterin perustamisesta kuolemaansa 1988 asti, sen jälkeen Mikko-Ville Luolajan-Mikkola, Seppo Rautasuo ja Tuomas Rousi.

Eerola on johtanut yli 200 kuoro-orkesterikonserttia. Ohjelmistossa on ollut Johann Sebastian Bachin kantaatteja, Samuel Barberin Adagio jousille, Ludwig van Beethovenin alkusoitto Coriolanus, pianokonsertot, viulu- ja kolmoiskonsertto sekä I ja VI Sinfonia, Johannes Brahmsin Pianokonsertot,  Ein deutsches Requiem, Traaginen alkusoitto ja Kaksoiskonsertto, Max Bruchin Gruss an die heilige Nacht, Anton Brucknerin Te Deum, Antonín Dvořákin sellokonsertto, Gabriel Faurén Requiem, Charles Gounodin Cecilia-messu, Alexandre Guilmantin Sinfonia I uruille ja orkesterille, Joseph Haydnin sinfonioita, Vuodenajat, Harmonia- ja Nelson-messu sekä urkukonsertto, Gustav Holstin Personent hodie, Georg Friedrich Händelin urkukonsertto, Uuno Klamin Psalmi 40, Joonas Kokkosen sellokonsertto, Taneli Kuusiston Jumalan lähettiläät, Franz Lisztin Totentanz, Carl Loewen Das Sühnopfer des neuen Bundes, Leevi Madetojan Pako Egyptiin sekä Marian murhe, Armas Maasalon Jouluoratorio, Felix Mendelssohn-Bartholdyn Salve Regina, Paulus-oratorio, Pianokonsertto I, Sinfonia V, "Uskonpuhdistus", Olivier Messiaenen Trois Petites Liturgies, Wolfgang Amadeus Mozartin Requiem, Exsultate jubilate, sinfonioita, viulu- ja pianokonserttoja, Carl Otto Nicolain Vom Himmel hoch, Francis Poulencin urkukonsertto, Maurice Ravelin Pavane kuolleen Prinsessan muistolle, Camille Saint-Saënsin Sinfonia III, "Urkusinfonia", pianokonsertto II, Cypres et Lauriers uruille ja orkesterille, Franz Schubertin As- duuri Messu ja Es-duuri Messu. ja Georg Philipp Telemannin kantaatteja. Kaikissa kapellimestarina on toiminut Pertti Eerola. 

Eerola on tilannut teoksia suomalaissäveltäjiltä: Kaj-Erik Gustafsson Missa di St Johannis, Jouko Heikkilä Fantasia uruille: Herra Jeesus kun täällä vain kanssamme on, Olli Kortekangas urkukonsertto, Jukka Linkola urkukonsertto, Ilkka Kuusisto Magnificat ja Harri Ahmas Kumartakaa valkeaa, Messu L. Onervan ja perinteiseen latinankieliseen tekstiin. Eerola on myös säveltänyt Laulusarjan Sydänkannel L. Onervan runoihin. 

Eerola toimi Johanneksen Kamariorkesterin solistina restauroitujen urkujen vihkiäiskonsertissa 2005. Konsertti radioitiin EBU-maihin. Urkurina, pianistina ja kamarimuusikkona Eerola on konsertoinut Suomen lisäksi useissa Euroopan maissa, Yhdysvalloissa, Venäjällä sekä Kiinassa ja Singaporessa. Radio- ja TV-konsertteja ja nauhoituksia sekä levytyksiä hänellä on vuodesta 1970 lähtien. 

Eerola sai I palkinnon Tukholma–Helsinki-pianokilpailussa 1969. Eerola palkittiin Maj Lind -pianokilpailuissa parhaasta Bach-tulkinnasta 1973 ja tunnustuspalkinnolla 1976. Director musices -arvon Eerola sai 1982. 

Parhaan musiikkiohjelman Venla-palkinnon sai Espoon Urkuyön ja Aarian joulukonsertti Oi terve joulukuusi! vuonna 2006. Ohjelmassa Eerola toimi pianistina ja urkurina.

Eerola on Viipurin Lauluveikkojen taiteilijajäsen.

 Diskografia 

 Joulun virsi. Aulikki Eerola (sopraano), Pertti Eerola (urut), Martti Korpela (basso), Eero Hartikainen (urut). C-äänikasetti. Sana ja sävel, 1976.
 Uudet taivaat ja uusi maa. Antolan Perhekuoro, johtajana Aulikki Eerola , Pertti Eerola (urut). Äänilevy. Karas-Sana, 1977.
 Taneli Kuusisto, Kuinka ihanat ovat sinun asuinsijasi. Sulo Saarits (baritoni ), Matti Pelo, Aulikki Eerola (sopraano), Pertti Eerola (urut), Johanneksen kirkon kuoro johtajana Rauno Myllylä. Äänilevy. Johanneksen kirkon kuoro, 1981.
 Lauluja Raamatun sanoihin. Bengt Forsberg (tenori), Pertti Eerola (urut ja piano). Äänilevy. Finnlevy, 1981.
 Joulun lauluja. Martti Talvela (basso), Pertti Eerola, (urut). Äänilevy. Fazer Musiikki, 1983.
 Oskar Merikanto, Song album . Aulikki Eerola (sopraano), Eeva-Liisa Saarinen (mezzosopraano), Sauli Tiilikainen (baritoni), Jaakko Ryhänen (basso), Pertti Eerola (piano), Pentti Kotiranta (piano). 2 äänilevyä. Musiikki Fazer, 1984.
 Tunnelmia pasuunalla ja baritonilla. Ilmari Rautiainen (pasuuna, baritoni), Pertti Eerola (urut). Äänilevy. Ilmari Rautiainen, 1985.
 Suomalaisia kansanlauluja: Finnish folk songs. Martti Talvela (basso), Pertti Eerola, (piano). Sovittajat Toivo Kuula, Jouko Heikkilä, Erkki Melartin. Äänilevy. Musiikki Fazer, 1986.
 Finlandia. 2: Finnish music. Jean Sibelius, Armas Järnefelt, Erkki Melartin, Toivo Kuula, Ilmari Hannikainen, Oskar Merikanto, Fredrik Pacius, Yrjö Kilpinen. CD-äänilevy. Fazer Music, 1987.
 Joululauluja. Georg Joseph Vogler, Martti Turunen, Leevi Madetoja, Otto Kotilainen, Sulho Ranta, Georg Friedrich Händel, Franz Gruber, Martin Luther, Armas Maasalo, Selim Palmgren, Karl Collan, Jean Sibelius. CD-äänilevy. Fazer Music, 1987.
 Joulun lauluja. Martti Talvela (basso), Pertti Eerola (urut). CD-äänilevy. Fazer Musiikki, 1989.
 Laatokka, Karjalan meri: Valamo kaunoinen. Markku Runne (tenori), Pertti Eerola (piano, urut), Aale Lindgren (oboe, englannintorvi). Äänilevy. Aili Runne, 1989.
 Suomalaisia kansanlauluja : Finnish folk songs. Jouko Heikkilä (sovittaja), Martti Talvela (basso), Pertti Eerola (piano, Ensemble), Ylioppilaskunnan Laulajat, johtajana Heikki Peltola. CD-äänilevy. Fazer Music, 1989.
 Finlandia. 3, Finnish music. Jean Sibelius, Toivo Kuula, Einojuhani Rautavaara, P. J. Hannikainen, Uuno Klami, Heino Kaski, Jukka Linkola, Oskar Merikanto, Heikki Aaltoila, Ilmari Hannikainen. CD-äänilevy. Fazer Music, 1990.
 Finlandia Sound Souvenir. Oskar Merikanto, Jean Sibelius, Heino Kaski, P. J. Hannikainen, Toivo Kuula, Armas Järnefelt, Uuno Klami, Einojuhani Rautavaara. Martti Pokela (kantele), Izumi Tateno (piano), Jorma Hynninen (baritoni), Ralf Gothoni (piano), Martti Talvela (basso), Pertti Eerola (Ensemble). Johtajat: Matti Hyökki, Tauno Satomaa, Kyösti Haatanen, Pekka Helasvuo, Leif Segerstam, Pertti Pekkanen, Okko Kamu. Ylioppilaskunnan Laulajat , Candomino, Jyväskylän kaupunginorkesteri, Finlandia Sinfonietta , Radion sinfoniaorkesteri, Klemetti-opiston sinfoniaorkesteri, Helsingin kaupunginorkesteri. CD-äänilevy. Fazer Music, 1991.
 Te saatte voiman, Mika Piiparisen lauluja. Mika Piiparinen. Satu Vihavainen (sopraano), Wivan Nygård (altto ), Lassi Viljanen (sello), Pertti Eerola (urut), Eteläsuomalaisen Osakunnan Laulajat, johtajana Jorma Pukkila. CD-äänilevy. FG Classics, 1991.
 Song album. Oskar Merikannon lauluja. Sauli Tiilikainen (baritoni), Eeva-Liisa Saarinen (mezzosopraano), Aulikki Eerola (sopraano), Jaakko Ryhänen (basso), Pentti Kotiranta (piano), Pertti Eerola (piano). CD-äänilevy. Fazer Music, 1992.
 Kauneimmat joululaulut. 2. Selim Palmgren, Jean Sibelius. Mirja Klemi (viulu), Kari Vanonen (viulu), Mauno Kuusisto (tenori), Seppo Ruohonen (tenori), Tapio Tiitu (urut), Martti Talvela (basso), Pertti Eerola (urut), Jorma Hynninen (baritoni), Matti Tuloisela (baritoni), Johtajat: Erkki Pohjola, Ilkka Kuusisto, Leena Joki, George de Godzinsky, Kyösti Haatanen, Osmo Vänskä, Matti Hyökki. Tapiolan kuoro, Chorus Juvenalis, Finlandia Sinfonietta, Savonlinnan oopperajuhlakuoro, Ylioppilaskunnan Laulajat. CD-äänilevy. Fazer Finnlevy, 1993.
 Oskar Merikannon kauneimmat. Jorma Hynninen (baritoni), Sauli Tiilikainen (baritoni), Eeva-Liisa Saarinen (mezzosopraano), Jaakko Ryhänen (basso), Aulikki Eerola (sopraano), Izumi Tateno (piano), Kaija Saarikettu (viulu), Raija Kerppo (piano), Erkki Rautio (sello), Ralf Gothoni (piano), Pertti Eerola (piano), Pentti Kotiranta (piano) ja Candomino-kuoro, johtajana Tauno Satomaa. CD-äänilevy. Fazer Music, 1993.
 Oskar Merikanto, säveltäjä ja pianisti, Wagner, Brahms. Oskar Merikanto, Niccolò Paganini. Irma Tervani (mezzosopraano), Jorma Hynninen (baritoni), Ralf Gothoni (piano), Aulikki Eerola (sopraano),  Sauli Tiilikainen (baritoni), Pentti Kotiranta (piano), Matti Raekallio (piano), Jaakko Ryhänen (basso), Erkki Rautio (piano), Izumi Tateno (piano), Pertti Eerola (piano), Kaija Saarikettu (viulu) ja Raija Kerppo (piano). Suomen Kuvalehti Classica, 1995.
 Joulumme vuosisadat. Joululauluja Suomessa kautta aikojen. Oskar Merikanto , Jean Sibelius , Heino Kaski, P. J. Hannikainen, Toivo Kuula, Armas Järnefelt, Uuno Klami, Einojuhani Rautavaara, Martti Hela, Michael Haydn, Gustaf Stolpe, Johann Sebastian Bach, Armas Maasalo, Kaj-Erik Gustafsson, Jaakko Ryhänen (basso), Helge Nyman (baritoni), Pertti Eerola (urut), Antti Talvio (piano), Jorma Salmela (kitara). Johtajat: Aino Loppela, Ilkka Taitto. Campanella-kuoro. CD-äänilevy. Campanella-kuoron tuki, 1996.
 Solistien joulu. Georg Joseph Vogler, Jean Sibelius, P. J. Hannikainen, Leevi Madetoja, Martti Turunen, Otto Kotilainen, Martin Luther, Armas Maasalo, Martti Hela, Franz Gruber, Karl Collan, Adolphe Adam. Martti Talvela (basso), Jaakko Ryhänen (basso), Soile Isokoski (sopraano), Jorma Hynninen (baritoni), Mauno Kuusisto (tenori), Sulo Saarits (baritoni), Kim Borg (basso), Pertti Eerola (urut), Jouko Harjanne (trumpetti), Tauno Äikää (urut), Johtajat: Markku Johansson, Ilkka Kuusisto, George de Godzinsky, Jaakko Salo. Finlandia Sinfonietta. CD-äänilevy. Finlandia Records, 1996.
 Viipurin Lauluveikot 100 vuotta. 1897-1997. Jean Sibelius, Christian Kress, Fredrik Pacius, Olli Nykänen, Oskar Merikanto, Ilkka Kuusisto, Giuseppe Verdi, Armas Järnefelt, Toivo Kuula, Selim Palmgren. Viipurin Lauluveikot (mieskuoro), Jarmo Lehto (johtaja). Sauli Tiilikainen (baritoni), Tauno Äikää (urut), Pertti Eerola (piano). Suomi 75 sinfoniaorkesteri (nuoriso-orkesteri), Atso Almila (johtaja). CD-äänilevy. Viipurin Lauluveikot, 1997.
 Muotokuva. Lauluja ja taitajia. Luonnonkuvia 1, Elämästä ja rakkaudesta 2, Elämästä ja uskosta 3. Oskar Merikanto. Kim Borg (basso), Jorma Hynninen (baritoni), Aulikki Eerola (sopraano), Jaakko Ryhänen (basso), Veikko Tyrväinen (tenori), Sauli Tiilikainen (baritoni), Eeva-Liisa Saarinen (mezzosopraano), Seppo Ruohonen (tenori), Eteläsuomalaisen Osakunnan Laulajat, johtajana Heikki Halme, Candomino-kuoro, johtajana Tauno Satomaa, Izumi Tateno (piano), Ralf Gothoni (piano), Erkki Rautio (sello), Kaija Saarikettu (viulu), Tauno Äikää (urut), Nimeämätön orkesteri, johtajana Ilkka Kuusisto, Pertti Eerola (piano), Pentti Kotiranta (piano), Tapiola Sinfonietta, johtajana Seppo Hovi, Georgi Orentliher (piano), Naum Walter (piano), Ylioppilaskunnan Laulajat, johtajana Matti Hyökki, Radion sinfoniaorkesteri, johtajana Nils-Eric Fougstedt, Tapiolan kuoro johtajana Erkki Pohjola, Tapio Tiitu (urut), Raija Kerppo (piano), Kalevi Kiviniemi (urut). 3 CD-äänilevyä. Finlandia Records, 1998.
 Sinua siunata tahdon. Matti Nikunen (laulu), Pertti Eerola (urut, piano). CD-äänilevy. Fg-Musiikki, 1999.
 Joulu Ainolassa. Jean Sibelius, Heikki Klemetti (sovittaja), Jorma Hynninen (baritoni), Raimo Sirkiä (tenori), Ritva-Liisa Korhonen (sopraano), Pertti Eerola (urut), Monica Groop (mezzosopraano), Yoshiko Arai (piano), Marita Viitasalo (piano). Johtajat: Astrid Riska, Péter Csaba, Erkki Pohjola. Tapiolan kuoro, Jyväskylä Sinfonia, Tampereen kaupunginorkesteri, Kampin Laulu, Jubilate, Virtuosi di Kuhmo, Turun Linnan Kamarikuoro. CD-äänilevy. Ondine, 2000.
 Lux aeterna. Armas Maasalo, Jouko Heikkilä, Taneli Kuusisto, César Franck, Maria Theresia von Paradis, Henri Rabaud, Gabriel Fauré. Jouko Heikkilä. Aulikki Eerola (sopraano), Jouko Heikkilä (viulu), Pertti Eerola (urut, johtaja), Johanneksen Kamariorkesteri (orkesteri), Johanneksen Kamarikuoro, Katrin Meriloo (urut), Erkki Palola (viulu), Reija Bister (harppu ). CD-äänilevy. Production Aulikki ja Pertti Eerola. APJH001, jakelija Fuga, 2000.
 YL:n uusi joulu. Teuvo Hakasalo, Petri Laaksonen, Otto Kotilainen, Armas Maasalo, Heino Kaski, P. J. Hannikainen, Leevi Madetoja, Karl Collan, Adolphe Adam, Jukka Linkola, Franz Gruber, Jean Sibelius, Kalervo Halonen. Ylioppilaskunnan Laulajat, johtajana Matti Hyökki, Tom Nyman (tenori), Antti Suhonen (basso), Soile Isokoski (sopraano), Pertti Eerola (urut). CD-äänilevy. Finlandia Records, 2000.
 Joulun tähtihetkiä. Martti Talvela , basso, Pertti Eerola, urut. CD-äänilevy. Finlandia Records: Warner Music Finland, 2001.
 Te Deum. Live. Jukka Linkola , Franz Liszt, Kaj-Erik Gustafsson, Anton Bruckner  ja Ludvig van Beethoven. Johanneksen Kamariorkesteri, Johanneksen Kamarikuoro, Pertti Eerola (johtaja, urut). Jenö Jandó (piano), Jukka Linkola (johtaja), Satu Savioja (viulu), Aulikki Eerola (sopraano), Eeva-Liisa Saarinen (mezzosopraano), Peter Lindroos (tenori), Esa Ruuttunen (baritoni), Martti Wallén (basso), Kaj-Erik Gustafsson (urut), Juhani Lagerspetz (piano), Katrin Meriloo (urut), Tuomas Rousi, (viulu). 2 CD-äänilevyä. Production Aulikki ja Pertti Eerola. APJH 002, jakelija Fuga, 2002.
 Adventin aikaa. Viipurin Lauluveikot, johtajana Jarmo Lehto. Pertti Eerola (urut, piano), Esa Ruuttunen (baritoni), Jaakko Ryhänen (basso), Ari Kerman (kitara), Hanna-Leena Haapamäki (sopraano), Ari Grönthal (tenori). CD-äänilevy. Fuga, 2003.
 W. A. Mozart. Requiem. Live . Pertti Eerola, (johtaja), Aulikki Eerola , (sopraano), Eeva-Liisa Saarinen (altto), Ari Grönthal, (tenori), Jaakko Ryhänen (basso), Johanneksen Kamarikuoro. Johanneksen Kamariorkesteri, Markku Mäkinen (urut). CD-äänilevy. Production Aulikki ja Pertti Eerola. APJH 003, jakelija Fuga 2004.
 Organ & orchestra. Francis Poulenc, Camille Saint-Saëns, Alexandre Guilmant. Pertti Eerola, urut, Johanneksen Kamariorkesteri, johtajana Tuomas Rousi. CD-äänilevy. Production Aulikki ja Pertti Eerola. APJH 004, jakelija Fuga, 2004.
 Jouluyö, juhlayö. Joseph Vogler, Karl Collan , Martti Hela, Selim Palmgren, Heino Kaski, Teuvo Hakasalo, P.J. Hannikainen, Jean Sibelius, Otto Kotilainen, Randall Thompson, Einojuhani Rautavaara, Franz Gruber, Ahti Sonninen. Sovittaja: Jukka Linkola. Soile Isokoski (sopraano), Ylioppilaskunnan Laulajat, johtajana Matti Hyökki, Pertti Eerola (urut), Aale Lindgren (englannintorvi), Jukka Linkola, (sovittaja). CD-äänilevy. Ondine, 2006.
 Pyhä yö. Pertti Eerola (johtaja), Jorma Hynninen (baritoni), Aulikki Eerola (sopraano), Mia Heikkinen (sopraano), Tuomas Katajala (tenori), Johanneksen Kamarikuoro, Johanneksen Kamariorkesteri, Markku Mäkinen (urut), Anna Oramo (cembalo). CD-äänilevy. Production Aulikki and Pertti Eerola. APJH 005, jakelija Fuga 2006.
 Opera arias and songs . Recordings 1981-1994. Giacomo Puccini, Ruggero Leoncavallo, Francesco Cilea, Umberto Giordano, Georges Bizet, Giuseppe Verdi, Cesare Bixio, Ernesto DeCurtis, Jean Sibelius, Erkki Melartin, Armas Järnefelt, Wilhelm Peterson-Berger, August Söderman, Hugo Emil Alfvén. Kari Tikka (johtaja); Markus Lehtinen (johtaja); Marita Viitasalo (piano); Peter Lindroos (tenori); Gustav Djupsjöbacka (piano); Pertti Eerola (piano); Suomen kansallisoopperan orkesteri ja Radion sinfoniaorkesteri. CD-äänilevy. Tero Halvorsen, Fuga, 2009.
 Felix Mendelssohn-Bartholdy. Paulus, oratorio op. 36 Raamatun tekstiin, Live. Aulikki Eerola (sopraano), Melis Jaatinen (altto), Tuomas Katajala (tenori), Erkki Rajamäki (basso), Johanneksen Kamarikuoro, Kampin laulu (kamarikuoro), Johanneksen Kamariorkesteri, Santeri Siimes (urut), Pertti Eerola (johtaja). 2 CD-äänilevyä. Production Aulikki ja Pertti Eerola. APJH 008, jakelija Fuga 2009.
 Felix Mendelssohn-Bartholdy: Pianokonsertto nro 1 g-molli, op. 25, Sinfonia V, "Uskonpuhdistus". Juhani Lagerspet z (piano), Pertti Eerola (johtaja), Johanneksen Kamariorkesteri. CD-äänilevy. Production Aulikki ja Pertti Eerola. APJH 009, jakelija Fuga, 2009.
 Soiva L. Onerva: Ruhtinas unelmain mailla. Aulikki Eerola (sopraano), Johanneksen Kamariorkesteri, Johanneksen Kamarikuoro, Pertti Eerola (johtaja, piano). CD-äänilevy. Production Aulikki ja Pertti Eerola. APJH 006, jakelija Fuga, 2009.
 Runoilijarakkautta: lauluja L. Onervan ja Eino Leinon runoihin. Live. Soiva L. Onerva. II. Aulikki Eerola (sopraano), Pertti Eerola (piano), Erkki Palola (viulu), Johanneksen Kamarikuoro, Pertti Eerola (johtaja). CD-äänilevy. Production Aulikki ja Pertti Eerola. APJH 007, jakelija Fuga, 2009.
 Harri Ahmas: Messu Kumartakaa valkeaa, sopraanolle, baritonille, kuorolle ja orkesterille L. Onervan runoihin ja latinankieliseen messutekstiin. Kantaesitys, Live. Aulikki Eerola (sopraano), Jorma Hynninen (baritoni), Johanneksen Kamariorkesteri, Johanneksen Kamarikuoro, Pertti Eerola (johtaja). CD-äänilevy. Production Aulikki ja Pertti Eerola. APJH 012, jakelija Fuga, 2019.
 Antonín Dvořák: Sellokonsertto h-molli, op. 104. Live. Säveltäjä Antonín Dvořák. Timo-Veikko Valve, (sello), Johanneksen Kamariorkesteri, johtajana Pertti Eerola. CD-äänilevy. Production Aulikki ja Pertti Eerola. APJH 011, jakelija Fuga, 2019.
 An der historischen Walcker-Orgel von 1891...zu vier händen...uruilla nelikätisesti. Live Pertti Eerola ja Gottfried Zykan. Georg Friedrich Händel, Wolfgang Amadeus Mozart, Franz Schubert, Anton Bruckner, Felix Mendelssohn-Bartholdy. CD-äänilevy. Production Aulikki ja Pertti Eerola. APJH 010, jakelija Fuga, 2012.
 Solaris, solace in song. Piia Komsi (sopraano, kellot, puhe), Pertti Eerola (urut), Anna Aminoff (huilu), Zagros String Quartet (Zagros-kvartetti): Hannu Vasara (viulu), Anna-Leena Haikola (viulu), Camilla Koiso-Kanttila (alttoviulu), Miika Uuksulainen (sello). CD-äänilevy. Proprius, 2012.
 Ajasta aikaan. 1897-2017. Jean Sibelius, Allan Schulman, Aimo Mustonen, Lassi Utsjoki, Taneli Kuusisto, Richard Wagner, Franz Schubert, Gunnar Wennerberg. Viipurin Lauluveikot. Mukana myös: Tauno Äikää (urut), Ari Kerman (kitara), Pertti Eerola (urut), Helsingin Sotaveteraanikuoro, Kaartin Soittokunta. CD-äänilevy. Viipurin Lauluveikot, 2017.
 Soiva L. Onerva III. Live-konserttitaltiointi. Aulikki Eerola (sopraano), Pertti Eerola (piano). Suomalaisia kantaesityksiä L. Onervan runoihin. Pertti Eerola, Kaj-Erik Gustafsson, Juhani Haapasalo, L. Onerva, Leevi Madetoja, Ilkka Kuusisto, Uljas Pulkkis. CD-äänilevy. Production Aulikki ja Pertti Eerola. APJH 013, jakelija Fuga, 2024.
 Charles Gounod: Pyhän Cecilian Messu. Konserttiäänitys Helsingin Johanneksenkirkossa 16.4.2000. Johanneksen Kamariorkesteri ja Kamarikuoro, johtaa Pertti Eerola. Solisteina Aulikki Eerola, sopraano, Peter Lindroos, tenori, Jaakko Kortekangas, basso, Production Aulikki ja Pertti Eerola, 2024. APJH014. Jakelija Fuga 9468.
 Alexandre Guilmant: I Stabat Mater, Camille Saint-Saëns: II Pianokonsertto, Camille Saint-Saëns: III Sinfonia, "Urkusinfonia". Konserttiäänitys Helsingin Johanneksenkirkossa 10.4.2011. Johanneksen Kamariorkesteri johtaa Pertti Eerola. Juhani Lagerspetz, piano. Markku Mäkinen, urut. Production Aulikki ja Pertti Eerola, 2024. APJH015. Jakelija Fuga 9466.

 Lähteet 

 Juhani Leinonen, Viipurin lauluveikot 100 vuotta : 1897-1997. Viipurin lauluveikot, 1997.
 Otavan musiikkitieto : A-Ö. Toim. Jari Muikku ja Keijo Virtamo. Otava 1997.
 Pekka Hako, Unohtumaton Martti Talvela: elämäkerta. Ajatus 2004.
 Thomas Westerbom, Vem och vad 2004 : biografisk handbok. Schildt, 2004, 2010.
 Kuka kukin on: henkilötietoja nykypolven suomalaisista. Otava 1998–2015.
 Kartanoista kaikkien soittimeksi : pianonsoiton historiaa Suomessa II.  Toim. Annikka Konttori-Gustafsson, Margit Rahkonen ja Markus Kuikka. Taideyliopiston Sibelius-Akatemia, 2019.
 Doria: Maj Lind –kilpailu. Alkuerät 1973 ja 1976. Pertti Eerola.
 Doria: Maj Lind –kilpailu. Välierät 1973 ja 1976. Pertti Eerola.

 Aiheesta muualla 

 Kirkkaita kuvia kuolemasta. Olavi Kauko. Helsingin Sanomat, 22.1.1993.
 Pertti Eerola 50. Urkuri juhlii uudella konsertolla. Annmari Juusela. Helsingin Sanomat,  29.1.2000.
Kaksoislevy dokumentoi hyvin Johanneksenkirkon oloissamme ansiokkaan konserttitoiminnan 20-vuotista taipaletta. 2CD Te Deum. levyarvostelu. Veijo Murtomäki. Helsingin Sanomat, 22.2.2003.
 L. Onerva osasi myös säveltää. Annmari Juusela. Helsingin Sanomat, 9.5.2005.
 L. Onervan inspiroimaa musiikkia. Levyarvostelu. Veijo Murtomäki. Helsingin Sanomat, 31.8.2009.
 Pertti Eerola 60. Urkuri vaalii Johanneksenkirkon musiikkia. Hannu-Ilari Lampila. Helsingin Sanomat, 31.1.2010.

 Viitteet 

Luokka:Suomalaiset urkurit
Luokka:Suomalaiset pianistit
Luokka:Suomalaiset kapellimestarit
Luokka:Vuonna 1950 syntyneet
Luokka:Elävät henkilöt